stanford-oval/wikipedia huggingface dataset:
HSPA+
Internet HSPA

Internet HSPA tai I-HSPA on Nokia Siemens Networksin esittelemä 3G-verkkoratkaisu, joka toteuttaa 3GPP Rel-7 Evolved HSPA -määrittelyn mukaisen yksinkertaistetun arkkitehtuurin sekä WCDMA-radioverkossa (RAN) että siihen liittyvässä pakettikytketyssä runkoverkossa.
Internet HSPA -ratkaisussa radioverkko-ohjaimen (RNC) toiminnot on integroitu tukiasemaan (Node B), jolloin pakettiliikenteelle ei tarvita erillistä keskitettyä radioverkko-ohjainta. Lisäksi ratkaisu hyödyntää 3GPP-suoratunneliarkkitehtuuria (Direct tunnel), jossa käyttäjän tietoliikenne ohittaa SGSN-solmun. Internet HSPAssa liikenne siis kulkee tukiasemasta suoraan runkoverkon GGSN-solmuun, minkä tarkoituksena on madaltaa verkkoarkkitehtuuria ja vähentää verkon latenssia.
Tilanne Suomessa

DNA, Elisa ja TeliaSonera Finland ovat ottaneet HSPA+:n käyttöön. Verkot uudistuivat vähitellen vuosina 2009–2013. 3G-verkkojen purkaminen alkoi vuonna 2023 ja sen pitäisi valmistua vuonna 2024.
Aiheesta muualla

3GPP
3GPP Release määrittelyt
Matkapuhelinverkkostandardit
| --- | --- |
0G:  AMTS • ARP • Autotel/PALM • IMTS • MTD • MTS • OLT • PTT
1G:  CDPD • DataTAC • Hicap • Mobitex • NMT • TACS/ETACS
2G:  CSD • cdmaOne • D-AMPS • EDGE • Evolved EDGE • GPRS • GSM • HSCSD • iDEN • PDC • PHS • WiDEN
3G:  CDMA2000 • FOMA • HSDPA • HSPA • HSPA+ • HSUPA • Super-Charged • TD-CDMA • TD-SCDMA • UMTS • W-CDMA
3.5G:  E-UTRA • GAN (UMA) • HiperMAN • iBurst • WiBro
4G:  UMB • UMTS Revision 8 (LTE) • WiMAX
5G:  5G
Veikko Mård

Veikko Mård (s. 30. lokakuuta 1931 Janakkala) on suomalainen elokuvaaja. Hän teki kuvaajana yhteistyötä erityisesti ohjaaja Rauni Mollbergin kanssa.
Mård aloitti uransa 1950-luvulla Suomen Filmiteollisuuden (SF) palveluksessa. Hän työskenteli vuosina 1953–1960 yhtiössä apupoikana, kuvaajan apulaisena ja kuvaajana. Vuonna 1955 hän oli kamera-assistenttina Edvin Laineen Tuntemattoman sotilaan kuvauksissa.
Vuosina 1960–1992 Mård työskenteli Yleisradiossa Yle TV1:n elokuvaajana ja erikoiskuvaajana. Aluksi hän kuvasi uutis- ja ajankohtaisohjelmille, myöhemmin myös pidempiä ohjelmia. Ensimmäinen suurempi tuotanto oli Mollbergin ohjaama elokuva Lapsuuteni, jolle myönnettiin Kirkon elokuvapalkinto. Mård on kuvannut myös Timo Bergholmin, Gösta Ågrenin, Raili Ruston ja Matti Ijäksen elokuvia.
Mårdia on pidetty ansiokkaana värien käyttäjänä sekä nopeana ja selkeänä kuvaajana, jonka kameran käyttö on konstailematonta ja osuvaa. Hän sai valtion taiteilijaeläkkeen vuonna 1996.
Aiheesta muualla

Veikko Mård Elonetissä.
Veikko Mård Internet Movie Databasessa. (englanniksi)
Vartioitu kylä 1944

| Vartioitu kylä 1944 |
| --- | --- |
 Elokuvan juliste
Ohjaaja:  Timo Linnasalo
Käsikirjoittaja:  Ilpo Tuomarila Timo Linnasalo Jouko Lumme
Perustuu:  Unto Heikuran näytelmään Vartioitu kylä (1974), Kuhmon Kesäteatteri 20.6.1974
Tuottaja:  Jouko Lumme
Säveltäjä:  Heikki Valpola
Kuvaaja:  Antti Peippo
Leikkaaja:  Juho Gartz
Lavastaja:  Pentti Valkeasuo
Pääosat:  Raimo Grönberg Markku Huhtamo Kaija Kangas Antti Litja
Valmistustiedot
Valmistusmaa:  Suomi
Tuotantoyhtiö:  Reppufilmi Oy
Ensi-ilta:  3. marraskuuta 1978
Kesto:  100 min
Alkuperäiskieli:  suomi
Aiheesta muualla
IMDb
Elonet
Infobox OKNimi-testi OK: 
Vartioitu kylä 1944 on Timo Linnasalon ohjaama elokuva vuodelta 1978. Se perustuu Unto Heikuran näytelmään Vartioitu kylä (1974), jonka ensi-ilta oli 20. kesäkuuta 1974 Kuhmon kesäteatterissa. Timo Linnasalo sai elokuvasta vuonna 1979 parhaan ohjauksen Jussin.
Tarina

Elokuvan tapahtuma-aika on vuosi 1944 ja jatkosodan viimeinen kesä. Kaukopartiomies Jaakko Tulivaara (Timo Torikka) palaa kotiin hermolomalle turruttuaan tappamiseen. Kotikylää vartioi kersantti Tolvasen (Antti Litja) ryhmä. Kylään on saapunut myös haavoittunut neuvostodesantti (Raimo Grönberg), jonka perhe on aikoinaan siirtynyt Suomesta Venäjälle. Desantti osoittautuu Tulivaaran lapsuudenystäväksi.
Arviot

Aikalaisarvioissa elokuvan vastaanotto on myönteinen. Se saa kiitosta niin käsikirjoituksen, sisällön, kuvan, musiikin kuin näyttelijöidenkin suhteen. Ongelmana nähdään katkelmallisuus, nykyisyyden (kesän) ja menneisyyden (talvi) yhdistäminen. Kokonaisuutena se todetaan kuitenkin kiinnostavaksi uutuudeksi, myöhemmässä arviossa jopa yhdeksi hienoimmista kotimaisista esikoisohjauksista.
Näyttelijät

| 0 | 1 | 2 |
| --- | --- | --- |
|  Raimo Grönberg  | … |  Janne Kyllönen, desantti   |
|  Markku Huhtamo  | … |  sotamies Kumpulainen   |
|  Kaija Kangas  | … |  Anna Keskitalo   |
|  Antti Litja  | … |  kersantti Tolvanen   |
|  Paavo Piskonen  | … |  sotamies Kervinen   |
|  Timo Torikka  | … |  Jaakko Tulivaara   |
|  Markku Blomqvist  | … |  Jalo Vuokko   |
|  Kauko Huusko  | … |  Heikki Keskitalo   |
|  Kaarlo Karppanen  | … |  Kärnän äijä   |
|  Martti Kuningas  | … |  silmäpuoli sotilas   |
|  Mauno Kähkönen  | … |  Kalle Tulivaara   |
|  Tuula Nyman  | … |  Ethel Paakinaho   |
|  Taimi Haikonen  | … |  nainen Keskitalossa   |
|  Marko Heikura  | … |  Alpo Tulivaara   |
|  Marko Karppinen  | … |  Janne poikasena   |
|  Eero Komulainen  | … |  Jaakko poikasena   |
|  Teppo Korhonen  | … |  sotapoliisi Kettunen   |
|  Irja Leväsalmi  | … |  Kaisa Keskitalo   |
|  Jouko Lumme  | … |  sotapoliisi Malm   |
|  Tuula Pulkkinen  | … |  Leena Tulivaara   |
|  Matti Rahikainen  | … |  Jannen isä   |
|  Kaisu Haikonen  | … |  tyttö Keskitalossa   |
|  Yrjö Haverinen  | … |  sotilas   |
|  Marja-Leena Heikkinen  | … |  nainen Keskitalossa   |
|  Petri Heikkinen  | … |  lapsi Keskitalossa   |
|  Pirre Heikkinen  | … |  lapsi Keskitalossa   |
|  Saara Holopainen  | … |  vanha-Reetta Keskitalossa   |
|  Kauko Hyvärinen  | … |  sotilas   |
|  Minna Häkli  | … |  nuori tyttö Keskitalossa   |
|  Heikki Kallio (II)  | … |  suojeluskuntalainen   |
|  Kalevi Karhu  | … |  sotilas   |
|  Jari Kinnunen  | … |  nuori sotilas   |
|  Antero Kokkonen  | … |  suojeluskuntapartion johtaja   |
|  Kalle Kyllönen  | … |  sotilas   |
|  Kari Kyllönen  | … |  kyläläinen Keskitalossa   |
|  Pirkko Kyllönen  | … |  kyläläinen Keskitalossa   |
|  Pentti Lampinen  | … |  Annaa lähentelevä sotilas   |
|  Pekka Litja  | … |  Keskitalon poika   |
|  Raimo Nyyssönen  | … |  nuori poika Keskitalossa   |
|  Arttu Peltomaa  | … |  pikkulapsi Keskitalossa   |
|  Heikki Piirainen  | … |  ronskeja puhuva sotilas   |
|  Martti Piirainen  | … |  humalainen tansseissa   |
|  Mauri Piirainen  | … |  suojeluskuntalainen   |
|  Annakaisa Pölönen  | … |  tunnistamaton rooli   |
|  Eira Pulkkinen  | … |  nainen Keskitalossa   |
|  Maija Pääkkönen  | … |  nainen heinäpellolla   |
|  Kaisu Rahikainen  | … |  Jannen äiti   |
|  Maarit Rahikainen  | … |  Jannen sisar   |
|  Mia Rahikainen  | … |  Jannen sisar   |
|  Minna Rahikainen  | … |  Jannen sisar   |
|  Outi Rahikainen  | … |  Jannen sisar   |
|  Mika Rytkönen  | … |  lapsi Keskitalossa   |
|  Terttu Rytkönen  | … |  nainen Keskitalossa   |
|  Matti Tervo  | … |  lapsi Keskitalossa   |
|  Elina Peltomaa  | … |  pikkulasta imettävä nainen pirtissä   |
|  Vekku-koira  | … |     |
Aiheesta muualla

Vartioitu kylä 1944 Elonet.
Heinkel P.1080

| Heinkel P> 1080 |
| --- | --- |
Tyyppi:  hävittäjä
Alkuperämaa:   Saksa
Valmistaja:  Heinkel Flugzeugwerke
Valmistusmäärä:  0 
Heinkel P.1080 oli saksalaisen Heinkel Flugzeugwerken kehittämä kaksimoottorinen yksipaikkainen suihkuhävittäjä.
Historia

Konetyypin kehitys käynnistyi vuoden 1945 alulla, mutta se kehitettiin todennäköisesti loppuun vasta sodan jälkeen yhdysvaltalaismiehittäjien valvonnassa. Yhtään konetta ei kuitenkaan rakennettu. P.1080.01-malli olisi ollut yksipaikkainen peräsimetön suihkuhävittäjä, jonka voimalaitteeksi kaavailtiin kahta siiven tyviin asennettua Eugen Sängerin suunnittelemaa ramjet-moottoria, joissa olisi ollut halkaisijaltaan 1,5 metrinen polttokammio. 8,5 metriä pitkät, kooltaan huomattavan suuret moottorit määrittivät pitkälti koko koneen mitat.
Ramjet-moottoreiden käynnistys ei ollut mahdollista matalissa lentonopeuksissa, minkä seurauksena P.1080:n lentoonlähtö olisi tehty neljän RATO-raketin avulla, jotka olisivat kiihdyttäneet koneen nopeuteen, jossa ramjet-voimalaitteet voitaisiin käynnistää. Koneen lyhyen rungon peräosaan oli sijoitettu sivuperäsin, ja laskutelineenä toimi rungon alle kiinnittynyt laskeutumissuksi. Aseistukseksi kaavailtiin kahta eturungon alaosaan kiinteästi asennettua 30 millimetrin MK 108 -tykkiä.
Tekniset tiedot

Lähde:
Yleiset ominaisuudet
Miehistö: 1
Pituus: &&&&&&&&&&&&&&08.01500008,15 m
Kärkiväli: &&&&&&&&&&&&&&08.09000008,90 m
Siipipinta-ala: &&&&&&&&&&&&&020.&&&&0020,00 m²
Voimalaite: &&&&&&&&&&&&&&02.&&&&002 × Eugen Sängerin suunnittelemaa ramjet-moottoria
Suoritusarvot
Suurin nopeus: &&&&&&&&&&&01000.&&&&001 000 km/h
Aseistus
2 × kiinteää 30 mm MK 108 -tykkiä eturungon alaosassa
Vicetone

| Vicetone |
| --- | --- |
 Vicetone esiintymässä Espanjan Alicantessa.
Henkilötiedot
Koko nimi:  Ruben Den Boer Victor Pool
Muusikko
Aktiivisena:  2012–
Tyylilajit:  progressiivinen house, electro house, deep house, future house, nu-disco
Levy-yhtiöt:  Monstercat 
Aiheesta muualla
www.vicetone.com
  [ Muokkaa Wikidatassa ] [ ohje ]  
Vicetone on alankomaalainen elektronista musiikkia soittava ja tuottava duo, jonka jäseniin kuuluvat Groningenista kotoisin olevat Ruden Den Boer (s. 22. tammikuuta 1992) ja Victor Pool (s. 9. heinäkuuta 1992). Duo aloitti toimintansa DJ:nä ja vuonna 2013 he pääsivät ensimmäistä kertaa DJ Magin Top 100 DJs listalle, sijoituksen ollessa sija 60. Vuosina 2014 ja 2015 heidän sijoituksensa samalla listalla olivat puolestaan sijat 36. ja 50.
Diskografia > EP-levyt

Aurora (8. huhtikuuta 2016)
Elements (22. helmikuuta 2019)
Diskografia > Singlet

Harmony (2012)
Heartbeat (mukana Colin McLoughlin) (2013)
Stars (mukana Jonny Rose) (2013)
Tremble (2013)
Chasing Time (mukana Daniel Gidlund) (2013)
Lowdown (2014)
White Lies (mukana Chloe Angelides) (2014)
Ensemble (2014)
Heat (2014)
Let Me Feel (Nicky Romeron kanssa, mukana When We Are Wild) (2014)
United We Dance (2014)
What I've Waited For (mukana D. Brown) (2014)
No Way Out (mukana Kat Nestel) (2015)
Follow Me (mukana JHart) (2015)
Angels (mukana Kat Nestel) (2015)
Nothing Stopping Me (mukana Kat Nestel) (2015)
Catch Me (2015)
I'm on Fire (2015)
Pitch Black (2016)
Hawt Stuff (2016)
Nevada (mukana Cozi Zuehlsdorff) (2016)
Anywhere I Go (2016)
Kaleidoscope (mukana Grace Grundy) (2016)
Landslide (Youngblood Hawken kanssa) (2016)
I Hear You (2017)
Apex (2017)
Collide (mukana Rosi Golan) (2017)
Fix You (mukana Kyd the Band) (2018)
Way Back (mukana Cozi Zuehlsdorff) (2018)
Walk Thru Fire (mukana Meron Ryan) (2018)
South Beach (2018)
Something Strange (mukana Haley Reinhart) (2018)
Fences (mukana Matt Wertz) (2019)
Waiting (mukana Daisy Guttridge) (2019)
Ran Out of Reasons (mukana Jude ja Night Panda) (2019)
Aftermath (2019)
I Feel Human (2020)
Käännös suomeksi
Ville Rajakaltio

Wilhelm (Ville) Johan Abraham Rajakaltio, vuoteen 1936 Brüning (31. heinäkuuta 1908 Ii – 14. joulukuuta 1984 Oulu) oli teollisuusneuvos ja everstiluutnantti, joka toimi perustamansa betoni- ja rakennustuoteyrityksen johdossa 1950-luvulta 1970-luvulle ja vaikutti laajasti rakennusalan ja elinkeinoelämän järjestöissä.
Ville Rajakaltion vanhemmat olivat eläinlääkäri Johan Brüning ja Lahja Paavola ja puoliso vuodesta 1935 Inkeri Linnea Katariina Wilksman. Rajakaltio suoritti oppikoulun 1927 ja Kadettikoulun 1932. Hän toimi puolustusvoimien palveluksessa upseerin tehtävissä 1932–1935 ja rajavartiolaitoksen palveluksessa 1935–1941. Suomen sisällissotaan Rajakaltio osallistui lähettinä, Talvisodassa hän toimi huoltopäällikkönä Ilomantsissa ja Jatkosodassa hän oli pataljoonan komentaja Jalkaväkirykmentti 32:ssa. Huoltokoulu 1:n johtajana hän toimi 1945–1946. Oltuaan Pohjolan Rakentaja -yhtiön toimitusjohtaja  1945–1948 hän perusti Rajaville-yhtiön vuonna 1950, toimien sen johdossa. Rajakaltio sai teollisuusneuvoksen arvon 1967, reservin everstiluutnantiksi hänet ylennettiin 1966.
Kirjallisuutta

Juvonen, Riitta (toim.), 2000. Rajaville oy 1950–2000: 50 vuotta Pohjois-Suomea rakentamassa, Oulu: Rajaville Oy
25 vuotta rakentavaa teollisuutta, 1975, Oulu: Rajaville Oy
Aiheesta muualla

Kasvo. Everstiluutnantti Ville Rajakaltio, TV2, 20.6.1980
Väkivaltarikos

Väkivaltarikos on väkivaltaa käyttämällä tai sillä uhkailemalla tehty rikos. Väkivaltarikoksiin kuuluvat henkirikokset, pahoinpitelyt, raiskaukset ja ryöstöt yrityksineen sekä virkamiehen väkivaltainen vastustaminen.
Suomessa väkivaltarikokset ovat voimakkaasti yhteydessä runsaaseen alkoholinkäyttöön ja sosiaaliseen syrjäytymiseen. Niin henkirikoksista kuin pahoinpitelyistä valtaosa profiloituu alkoholin vaikutuksen alaisena tehdyiksi. Myös muut päihteet lisäävät riskiä väkivaltarikollisuuteen, ja yleisesti väkivaltarikosten tapahtuessa on käytetty muita päihteitä samanaikaisesti alkoholin kanssa.
Vesipolitiikan puitedirektiivi

Vesipolitiikan puitedirektiivi (lyhennetään VPD) on vuonna 2000 käynnistynyt hanke, jonka tarkoitus on varmistaa Euroopan unionin alueella puhtaan veden riittävyys asukkaille ja elinkeinoelämälle. Jäsenvaltiot velvoitettiin sen puitteissa hoitamaan ja suojelemaan omia vesistöjään ja pohjavettään sekä tekemän yhteistyötä yli valtiorajojen hoitaessaan vesistöaluetta kokonaisuutena. Tavoitteena oli, että vesistöjen tila olisi hyvä vuoteen 2015 mennessä. Tavoitteeseen pääsemiseksi direktiivi määritteli tarkan aikataulun, jota seuraamalla tavoite saavutettiin. Aikataulussa oli kuitenkin poikkeussääntöjä, joiden kautta osatavoitteiden saavuttamista voidaan jatkaa vuoteen 2027 asti.
Heavy Metal Fire

| Heavy Metal Fire Stormwarrior |
| --- | --- | --- |

EP-levyn tiedot
 Äänitetty : Thunderball studio, Hansen Studio, Metal Inviders studio
 Julkaistu: 2003
 Tuottaja(t): Lars Ramcke
 Tyylilaji: Speed metal, Viikinkimetalli
 Kesto: 27.39
Stormwarriorin muut julkaisut
| Stormwarrior 2002 | Heavy Metal Fire 2003 | Northern Rage 2004 |
Heavy Metal Fire on Stormwarrior nimisen speed metal -yhtyeen ensimmäinen EP.
Kappaleet

Heavy Metal Fire – 3.11
Warrior – 3.24
Thy Laste Fyre – 3.50
Óðinn’s Warriors – 4.18
Spikes and Leather – 5.49
Storm of Victory – 3.05
Attack of the Metal Hellstorm – 4.00
Sisältää myös Iron Prayers kappaleen musiikkivideon. Kappaleet 1 ja 4 ovat Northern Rage albumilla eriversiona.
Aiheesta muualla

Heavy Metal Fire Discogsissa. (englanniksi)
Albumi Heavy Metal Fire Encyclopaedia Metallum -sivustolla (englanniksi)
Stormwarrior
| Lars Ramcke • Alex Guth • Yenz Leonhardt • Falko ReshoftEntiset jäsenet: Scott Bolter • Jussi Zimmermann • Andre Schumann • Tim Zienert • Gabriel Palermo • David Wiczorek |
| --- | --- |
Studioalbumit:  Stormwarrior • Northern Rage • Heading Northe • Heathen Warrior • Thunder & Steele
Livealbumit:  At Foreign Shores – Live in Japan
EP:t:  Heavy Metal Fire • Wolfsnaechte 2012 Tour EP
Viila

Viilan pintaa.
Viila on käsityökalu, jolla lastutaan puuta, metallia tai jotain muuta materiaalia. Viilat soveltuvat esimerkiksi reunojen tasaukseen sekä muotoiluun ja terävien nurkkien viistämiseen tai pyöristämiseen.
Viila voi olla poikkileikkaukseltaan esimerkiksi pyöreä, kolmiomainen tai suorakaiteen muotoinen. Vastaavasti viiloja kutsutaan pyörö-, kolmio- tai lattaviiloiksi.
Viilan materiaalia leikkaavat hampaat muodostavat viilan pintaan karkean kuvion jota kutsutaan hakkaukseksi. Viilan hampaat leikkaavat materiaalia viilaa työnnettäessä. Hakkaus voi olla tiheä tai harva ja viilassa voi olla vain yhdensuuntainen hakkaus tai viila voi olla ristiinhakattu. Erittäin karkeita viiloja kutsutaan raspeiksi, hyvin pienikokoisia viiloja neulaviiloiksi.
Moottorisahan ketjua teroitettaessa voi apuna käyttää viilanohjainta joka kiinnitetään terälaipalle.
Viilan puhdistaminen voidaan tehdä teräsharjalla. Viilaaminen itsessäänkin voi poistaa pieniä partikkeleita mutta teräsharjan käyttämisen jälkeen voi nähdä missä määrin ainesta irtoaa. Lisäksi jos tehdään käsityönä tarkkaa työtä, on hyödyllistä jos viilan pinta on puhdas koska epäpuhtauksien epätasainen jakautuminen voi tehdä viilaamisesta tökkivää jonka takia viilattavaa kappaletta on vaikeampi pitää suorassa.
Viilausta helpottaa työkappaleen kiinnittäminen ruuvipenkkiin.
Aiheesta muualla

Kuvia tai muita tiedostoja aiheesta Viila Wikimedia Commonsissa
Insinööri U. A. Nieminen : Kuinka viila valmistetaan, Aamulehti, 19.03.1939, nro 76, s. 17, Kansalliskirjaston digitaaliset aineistot
Eurooppa-liigan kauden 2015–2016 lohkovaihe

Jalkapallon Eurooppa-liigan kauden 2015–2016 lohkovaiheen ottelut alkoivat 17. syyskuuta ja loppuivat 10. joulukuuta 2015.
Arvonta

Arvonta suoritettiin Grimaldi Forumissa, Monacossa 28. elokuuta 2015.
Arvonta > Arvontakorit

| 0 | 1 | 2 | 3 |
| --- | --- | --- | --- |
|  Arvontakori 1    Schalke 04    Borussia Dortmund    Basel    Napoli    Tottenham Hotspur    Ajax    Villarreal    Rubin Kazan    Athletic Bilbao    Sporting CP    Marseille    Dnipro Dnipropetrovsk  |  Arvontakori 2    Braga    Fiorentina    Lazio    Anderlecht    Liverpool    AZ    Viktoria Plzeň    Club Brugge    PAOK    Celtic    Beşiktaş    APOEL  |  Arvontakori 3   Monaco    Sparta Praha    Fenerbahçe    Legia Varsova    Bordeaux    Lech Poznań    Slovan Liberec    Lokomotiv Moskova    Saint-Étienne    Augsburg    Rapid Wien    Krasnodar  |  Arvontakori 4    Partizan    Asteras Tripoli    Belenenses    Rosenborg    Karabah    Molde    Dinamo Minsk    Groningen    Sion    Midtjylland    Skënderbeu Korçë    Qəbələ  |
Lohkot

Otteluajat ovat ennen päivää 5. marraskuuta UTC+2, tämän jälkeen UTC+1.
Lohkot > Lohko D

Ottelu Bruggen ja Napolin välillä pelattiin suljettujen ovien takana johtuen Pariisin terrori-iskuista.
Lohkot > Lohko G

Dnipron ja Napolin välinen ottelu pelattiin suljettujen ovien takana UEFA:n rangaistua Dniproa.
Väkivaltakoneisto

Väkivaltakoneistolla tarkoitetaan useimmiten perinteisessä valtio-opillisessa tutkimuksessa valtion järjestyksellisiä tehtäviä hoitavia organisaatioita: poliisia, oikeuslaitosta, vankiloita ja armeijaa. Väkivaltakoneisto valvoo valtion lakien noudattamista ja puolustaa valtiota muiden valtioiden hyökkäyksiltä.
Väkivaltakoneistoon liittyy olennaisena osana väkivaltamonopoli, jonka valtio varaa itselleen. Väkivallan yksinoikeus valtion oikeutena periytyy uuden ajan alussa vakiintuneesta keskitetystä valtiosta, joka korvasi feodaalisen järjestelmän. Kärjistetysti tämä siis kieltää yksittäisiltä kansalaisilta esimerkiksi oman yksityisarmeijan pitämisen.
Väkivaltamonopoli on myös yhteiskuntasopimuksellisissa teorioissa perustettavan valtion määritelmä. Esimerkiksi hobbesilaisessa yhteiskuntafilosofiassa väkivaltakoneisto on suvereenin absoluutin työkalu ehkäistä luonnollisessa tilassa vallitsevaa kaikkien sotaa kaikkia vastaan (bellum omnium contra omnes).
Norbert Elias ja Max Weber määrittelevät valtion vaatimukseksi, että sillä on tietyllä maantieteellisellä alueella väkivallan yksinoikeus.
Termiä väkivaltakoneisto käytetään yhä politologisessa kirjallisuudessa, mutta jotkutselvennä pitävät sitä vasemmistosävytteisenä. Heidän mukaansa puolueettomampi ja täsmällisempi ilmaisu on voimankäyttö.kenen mukaan?
Vesipilarikone

Vesipilarikone on voimakone, joka muistuttaa höyrykonetta. Sen edestakaisen liikkeen saa aikaan männän painevesi. Vesipilarikone on vanhentunut, eikä sillä ole enää merkitystä.
Vesipilarikoneita käytettiin aiemmin kaivoksissa ja sellaisissa kaupungeissa, joissa vedenpaine oli korkea, esimerkiksi käsiteollisuuden ja pienteollisuuden voimanlähteenä. Sittemmin ne korvautuivat sähkömoottoreilla.
Hedelmäsalaatti

Hedelmäsalaatti on hedelmistä koostuva jälkiruoka, joka usein sisältää myös marjoja, sokerilientä tai mehua. Se sopii myös välipalana syötäväksi. Sitä voidaan tarjoilla vaikka kermavaahdon tai vaahtoutuvan vaniljakastikeen kanssa. Hedelmäsalaatti sisältää joskus myös hunajaa ja sitä voidaan maustaa esimerkiksi inkiväärillä tai pomeranssilla. Hedelmäsalaattia voidaan tarjoilla paitsi kulhoissa, myös maljoissa. Sen päälle laitetaan joskus myös sorbettia. Hedelmäsalaattia koristellaan yrttien lehdillä, kuten sitruunamelissan tai mintun lehdillä.
Heinkel P.1079

| Heinkel P> 1079 |
| --- | --- |
 P.1079A-versiota mukaileva pienoismalli.
Tyyppi:  hävittäjä
Alkuperämaa:   Saksa
Valmistaja:  Heinkel Flugzeugwerke
Valmistusmäärä:  0 
Heinkel P.1079 oli saksalaisen Heinkel Flugzeugwerken kehittämä, suunnitteluasteelle jäänyt kaksimoottorinen yksipaikkainen suihkuhävittäjä.
Historia

P.1079-projektin puitteissa oli alun perin tarkoitus kehittää kaikissa sääolosuhteissa ja yöllä toimimaan kykenevä hävittäjälentokone, jolla oli tarkoitus osallistua tammi- ja helmikuussa 1945 järjestettyihin tarjouskilpailuihin. Heinkelin tehtaan jäljelle jääneen kirjanpidon mukaan yhtiö ei tosin saanut kilpailuun liittyneitä tarjousdokumentteja edes helmikuuhun 1945 mennessä, mikä saattaa viitata siihen, ettei yhtiö osallistunut koko tarjouskilpailuun.
P.1079:n kehityshistoriassa on samanlaisia piirteitä tehtaan P.1078:n kanssa, sillä mallitunnus kattaa kuitenkin sarjan koneprojekteja, jotka on tosin mahdollisesti kehittänyt yhdysvaltalaismiehittäjien valvoma Siegfried Günterin johtama ryhmä Heinkelin lentokonesuunnitelijoita vasta toisen maailmansodan päätyttyä. Konetyypistä kehitettiin kaikkiaan viisi versiota mallitunnuksilla P.1079A – P.1079E. Näistä ensimmäinen oli V-peräsimellä ja nuolisiivellä varustettu kaksimoottorinen hävittäjälentokone, jonka voimalaitteena olisi ollut kaksi siiven tyviin asennettua HeS 011A -suihkumoottoria. Koneessa olisi ollut kolmipyörälaskuteline ja neljästä 30 millimetrin MK 108 -tykistä koostunut aseitus.
P.1079B-versio oli A-mallista poiketen peräsimetön, mutta kone oli A:n tapaan varustettu kahdella siiven tyviin asennetulla suihkumoottorilla. Koneessa käytettiin A-mallin tapaan nuolisiipeä, mutta B-mallin siipiprofiili oli selvästi paksumpi, minkä lisäksi molemmat siipipuoliskot olivat niksattu niin sanottuun lokinsiipi-konfiguraatioon, jossa siipi muistuttaa edestä nähtynä M-kirjainta. Koneessa oli lyhyt runko, jonka peräosaan oli asennettu sivuperäsin. Aseistus ja laskutelinekonfiguraatio pysyivät samoina P.1079A:han nähden.
Loput koneversiot mukailivat muuten B-malleia, eron ollessa lähinnä eri nuolikulmiin asetutissa siivissä ja koneen miehistön määrässä, sillä C- (myös B Entwurf II), D- ja E-mallit olivat kaksipaikkaisia, kun A- ja B-mallit oli suunniteltu vain yhden hengen miehistölle.
Tekniset tiedot

Lähde:
|  | A | B | C | D | E |
| --- | --- | --- | --- | --- | --- |
| Miehistö | 1 | 1 | 2 | 2 | 2 |
| Kärkiväli (m) | 12,70 | 12,70 | 11,00 | 12,00 | 14,80 |
| Pituus (m) | 14,00 | 9,00 | 14,80 | 13,30 | 15,30 |
| Suurin nopeus (km/h) | 940 | 1 015 | 990 | 990 | 990 |
Voimalaitteet: 2 × Heinkel HeS 011A -suihkumoottoria; 12,87 kN per moottori
Aseistus: 4 × 30 mm MK 108 -tykkiä
Aiheesta muualla

Kuvia tai muita tiedostoja aiheesta Heinkel P.1079 Wikimedia Commonsissa
Viikunamanukki

| Viikunamanukki |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Paratiisilinnut Paradisaeidae
Suku::  Manukit Manucodia
Laji::  chalybatus
Kaksiosainen nimi
 Manucodia chalybatus  (Pennant, 1781) 
Katso myös
   Viikunamanukki Wikispeciesissä   Viikunamanukki Commonsissa 
Infobox OKNimi-testi OKIUCN-testi OK: 
Viikunamanukki (Manucodia chalybatus) on paratiisilintujen heimoon kuuluva varpuslintu.
Levinneisyys

Viikunamanukkia tavataan Indonesiassa ja Papua-Uudessa-Guineassa. Lajin on raportoitu olevan melko yleinen suurimmassa osassa levinneisyysaluettaan. Se on luokiteltu elinvoimaiseksi.